CELEX: 62011TN0370
Language: sl
Date: 2011-07-08 00:00:00
Title: Zadeva T-370/11: Tožba, vložena 8. julija 2011 – Poljska proti Komisiji

1.10.2011   
            
            
               SL
            
            
               Uradni list Evropske unije
            
            
               C 290/9
            
         Tožba, vložena 8. julija 2011 – Poljska proti Komisiji
   (Zadeva T-370/11)
   2011/C 290/12
   Jezik postopka: poljščina
   
      Stranki
   
   
      Tožeča stranka: Republika Poljska (zastopnik: M. Szpunar, državni podsekretar)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               ugotovi, da je Sklep Komisije 2011/278/EU (notificiran pod dokumentarno številko C(2011) 2772) z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 130, str. 1) v celoti ničen;
            
         
               —
            
            
               Evropski komisiji naloži plačilo stroškov postopka.
            
         
      Tožbeni razlogi in bistvene trditve
   
   V utemeljitev tožbe navaja Republika Poljska te tožbene razloge:
   
               1.
            
            
               Prvi tožbeni razlog:
               
                           —
                        
                        
                           Kršen naj bi bil člen 194(2)(2) PDEU v povezavi s členom 192(2)(c) PDEU, ker naj ne bi bile upoštevane posebnosti posameznih držav članic glede goriv in ker naj bi bile referenčne vrednosti oblikovane z uporabo referenčne učinkovitosti zemeljskega plina in naj bi bilo to gorivo upoštevano kot referenčno gorivo.
                        
                     
         
               2.
            
            
               Drugi tožbeni razlog:
               
                           —
                        
                        
                           Kršena naj bi bila načelo enakega obravnavanja ter člen 191(2) in (3) PDEU, ker naj pri pripravi izpodbijanega sklepa ne bi bile upoštevane različne razmere v posameznih regijah Evropske unije.
                        
                     
         
               3.
            
            
               Tretji tožbeni razlog:
               
                           —
                        
                        
                           Kršen naj bi bil člen 5(4) PEU (načelo sorazmernosti), ker naj bi bile v izpodbijanem sklepu referenčne vrednosti ugotovljene na bistveno bolj omejujoči podlagi, kot jo za uresničevanje ciljev zahteva Direktiva 2003/87/EG.
                        
                     
         
               4.
            
            
               Četrti tožbeni razlog:
               
                           —
                        
                        
                           Kršen naj bi bil člen 10a v povezavi s členom 1 Direktive 2003/87/ES, Komisija pa naj ne bi imela pooblastila za sprejetje izpodbijanega akta.